laion/Wikipedia-Exotic huggingface dataset:
Vassõl Krutov

Vassõl Krutov (ukraina keeles Василь Васильович Крутов; sündinud 16. mail 1949 Frunzes) on Ukraina sõjaväelane, SBU Erioperatsioonide Keskus „A“ esimene komandör (1994), kindralleitnant (1998), õigusteaduste doktor (1998), professor (2001). Vassõl Krutov astus teenistusse 1977. aastal.[viide?] Ukraina presidendi kohusetäitja Oleksandr Turtšõnov nimetas kindralleitnant Krutovi 2014. aasta 14. aprillil Ukraina Julgeolekuteenistuse (SBU) juurde kuuluva terrorismivastase keskuse juhiks. Samuti sai temast SBU juhi esimene asetäitja. Vassõl Krutov on abielus, tema abikaasa Nadia on Ukraina rahvakunstnik. Neil on kaks tütart ja kaks poega. Указ Президента України № 562/98 від 28 травня 1998 року «Про нагородження відзнакою Президента України — орденом „За мужність“» Назначен новый глава Антитеррористического центра при СБУ - Liga Novosti, 14.04.2014 (vaadatud: 14.03.2020) Легенда спецподразделения «Альфа» Василий Крутов обратился к российским спецназовцам // 20:50, 15.03.2014 Крутов Василь Васильович Крутые чистки в СБУ: бойцов невидимого фронта вытесняют в политику // Николай Петренко, «Обозреватель». Международное антитеррористическое единство, 2007 Василий Васильевич Крутов // Биографии, мемуары, истории. Народный справочник. Крутов Василь Васильович: досье (рос.) В ближайшее время границу с Россией заблокируют - глава АТЦ - Liga Novosti, 12.06.2014
Viktor Hvozd

Viktor Hvozd (24. mai 1959 Ternopili oblast – 28. mai 2021 Dahab) oli Ukraina sõjaväelane, luuraja ja diplomaat. Kindralleitnant Hvozd oli alates 2014. aasta 27. veebruarist kuni 2016. aasta aprillini Ukraina Välisluureteenistuse (Служба зовнішньої розвідки України) esimees. Ta astus teenistusse 1981. aastal. Aastatel 1993–1995 osales ta ÜRO rahuvalveoperatsioonides endise Jugoslaavia territooriumil, 1996–1999 töötas ta Ukraina Horvaatia ning Bosnia ja Hertsegoviina saatkonnas kaitseatašeena. Ta oli Ukraina kaitseministeeriumi esindaja ÜRO juures asuvas Ukraina alalises esinduses New Yorgis. Aastatel 2008–2010 oli ta Ukraina kaitseministeeriumi Luure peavalitsuse juht. Viktor Hvozd oli Ukraina teeneline jurist. Ta valdas inglise, horvaadi, serbia ja hiina keelt. Viktor Hvozd oli abielus, perekonnas on kaks last. Hobideks oli tennis ja fotograafia. Указ Президента України «Про призначення В.Гвоздя Головою Служби зовнішньої розвідки України» СЗР України
Rootsi aukonsulaat Narvas

Rootsi aukonsulaat Narvas on Rootsi välisesindus Narvas, mille avas 18. novembril 2000 Rootsi päevade tähistamisel Rootsi tolleaegne asepeaminister Lena Hjelm-Wallen. Aukonsulaadi konsulaarpiirkond on Ida-Virumaa. Rootsi aukonsulaat Narvas asub aadressil Kerese 11. Narvaga seondub rootslastel ennekõike suurriigi kuulsusrikas lahing 1700. aastal Põhjasõjas, mis on olnud ajendiks Rootsi päevade tähistamisele Narvas ja millega seoses avati 2000. aasta novembris ka lahingule pühendatud monument "Narva lõvi". Aukonsulid on täitnud oma ülesandeid põhitöö kõrvalt, vajadus abitööjõu järele konsulaarülesannete täitmisel on olnud erinev. Näiteks Meelis Virkebau ajal on aukonsuli kõrval ametis olnud põhikohaga töötaja. Alates 2000. aastast oli aukonsul Kreenholmi Valduse AS juht Meelis Virkebau. Meelis Virkebau aukonsuli ülesannete hulka kuulusid peamiselt Rootsi kohta informatsiooni jagamine, kodakondsuseta isikute ja Vene kodanike viisataotluste ettevalmistamine ning Rootsi turistide probleemide lahendamine. M. Virkebau on Narva linna omamoodi sümbol, kes on panustanud palju Sihtasutuse Pro Narva nõukogu kaudu Narva ajaloolise linnasüdame arendamisesse. Katri Raiki jaoks on oluline arendada Narvas Eesti-keskset haridust, luua noortele paremaid vaba aja veetmise võimalusi ning taastada Virkebau eeskujul Narva ajaloolist vanalinna. Narvat tuleb tema arvates tutvustada välismaailmale, et muuta see osaks Eestist ja Euroopast. Aukonsul Ahti Puur täidab ametikohustusi alates 2008. aastast. Rootsi välisteenistus Rootsi aukonsulaat Tartus "Rootsi asepeaminister avab Narvas aukonsulaadi". Eesti Päevaleht. AS Eesti Ajalehed. 17. november 2000. Vaadatud 27.07.2013. "Välisriikide saatkonnad Eestis: Rootsi". Välisministeerium. Vaadatud 10.06.2014. Kaljundi, Jevgeni (24. november 2000). "Narva ajaloo peeglis". Sirp. SA Kultuurileht. Vaadatud 11.11.2013. Palm, Andres (7. aprill 2005). "Meelis Virkebau, aukonsul ja elupõline tööstur". Äripäev. AS Äripäev. Originaali arhiivikoopia seisuga 14.07.2014. Vaadatud 11.11.2013. Valme, Valner (4. september 1999). "Aasta ärimees Meelis Virkebau tõrjub poliitikuid". Eesti Päevaleht. AS Eesti Ajalehed. Vaadatud 11.11.2013.[alaline kõdulink] Raik, Katri (14. november 2003). "Katri Raik: Narvat saab mõista ainult armastusega". Eesti Päevaleht. AS Eesti Ajalehed. Originaali arhiivikoopia seisuga 14.07.2014. Vaadatud 11.11.2013.
Mtshetha

Mtshetha (gruusia omaladinas Mtskheta, varem ka Mtsheta) on linn Gruusias, Mtshetha-Mthianethi piirkonna ja Mtshetha rajooni keskus. Asub Thbilisist umbes 20 km põhjas Kura jõe ääres. Mtshetha on üks Gruusia vanimaid linnu, Gruusia pealinn 3. sajandist eKr kuni 5. sajandini. Seal võeti 317. aastal vastu ristiusk. Linna ajaloolised hooned kuuluvad UNESCO maailmapärandi nimistusse. http://pop-stat.mashke.org/georgia-cities.htm  Mtshetha – kasutusnäited, päritolu, sünonüümid ja tõlked Vikisõnastikus
Rootsi aukonsulaat Tartus

Rootsi aukonsulaat Tartus on Rootsi välisesindus Tartus. See avati 22. novembril 2006 Rootsi ja Eesti välisministri osavõtul eesmärgiga edendada kultuuri-, teabe- ja haridustegevust. Ühtlasi oli aukonsulaat mõeldud sümboliseerima väga häid suhteid Eesti ja Rootsi vahel. Vajadust aukonsulaat Tartus avada põhjendati ennekõike sellega, et Tartu on ülikoolilinn, kus on Rootsi üliõpilasi ja akadeemikuid. Aukonsulaadi konsulaarpiirkonnaks on määratud Tartu, Tartumaa ja laiemalt Võru- ning Põlvamaa. Rootsi aukonsulaat Tartus asub aadressil Rüütli 1. Aukonsul ja aukonsulaadi ainus töötaja on olnud asutamisest alates Madis Kanarbik. Aukonsul Madis Kanarbik osaleb mitmel Rootsiga seotud sündmusel. Koostöös Rootsi Suursaatkonna, Tartu Ülikooli, Tartu Linnavalitsuse ja Põhjamaade Ministrite Nõukogu Eesti esindusega korraldatakse igal aastal Gustav Adolfi päeva. Rootsi välisteenistus Rootsi aukonsulaat Narvas "Tartus avati Rootsi aukonsulaat". uudised.err.ee. Eesti Rahvusringhääling. 22.11.2006. Vaadatud 11.11.2013. "Tartu Raekoja platsil avati Rootsi aukonsulaat" (PDF). Linnaleht. AS SL Õhtuleht. 24.11.2006. Lk 3. Originaali (PDF) arhiivikoopia seisuga 14.07.2014. Vaadatud 12.11.2013. "Välisriikide saatkonnad Eestis: Rootsi". Välisministeerium. Vaadatud 06.09.2014. "Rootsi välisminister avas Tartus aukonsulaadi", Tartu Postimees, 23. november 2006 Tamme, Virge (4. november 2013). "Tartus tähistatakse Gustav Adolfi päeva ja Academia Gustaviana asutamispäeva". Tartu Ülikool. Originaali arhiivikoopia seisuga 14.07.2014. Vaadatud 11.11.2013.
Mõhhailo Koval

Mõhhailo Koval (ukraina keeles Михайло Володимирович Коваль; sündinud 26. veebruaril 1956 Izjaslavis) on Ukraina sõjaväelane ja poliitik. Mõhhailo Koval astus teenistusse 1979. aastal. Ta teenis kuni 2014. aastani Ukraina piirivalves. 2014. aasta Krimmi kriisi ajal määrati ta erru läinud admiral Ihor Tenjuhhi asemel kaitseministriks. Ta oli 2014. aasta 25. märtsist kuni 3. juulini Ukraina kaitseministri kohusetäitja. 3. juulil 2014 sai temast presidendi ukaasiga Ukraina Rahvusliku Julgeoleku ja Kaitse Nõukogu sekretäri asetäitja ning aastatel 2015–2021 oli ta RJKN-i sekretäri esimene asetäitja. 2007 - kindralpolkovnik Керівництво університету (vaadatud: 27.06.2022) Указ Президента України № 745/2007 від 21 серпня 2007 року «Про присвоєння військових звань» Керівництво університету (vaadatud: 25.12.2022) Verkhovna Rada appointed Acting Defense Minister Mykhailo Koval. Ukrayinska Pravda. 25 märts, 2014 УКАЗ ПРЕЗИДЕНТА УКРАЇНИ №564/2014 - ПРЕЗИДЕНТ УКРАЇНИ (vaadatud 12.05.2019) КОВАЛЬ Михайло Володимирович - RJKN (vaadatud 12.05.2019) УКАЗ ПРЕЗИДЕНТА УКРАЇНИ №321/2021 Про звільнення М. Коваля з посади Першого заступника Секретаря Ради національної безпеки і оборони України. Звільнити КОВАЛЯ Михайла Володимировича з посади Першого заступника Секретаря Ради національної безпеки і оборони України, 27.07.2021 Указ Президента України № 745/2007 від 21 серпня 2007 року «Про присвоєння військових звань» Невідомі викрали генерал-полковника в Криму Керівництво Державної прикордонної служби України "Биография Михаила Коваля". РИА Новости. 25.03.2014. Vaadatud 29.03.2014. Руководство Государственной пограничной службы Украины
Columbus (Georgia)

Columbus on linn Ameerika Ühendriikides Georgia osariigis, Muscogee maakonna keskus ja ainus linn. Asub Chattahoochee jõe ääres, 160 km kaugusel Atlantast. Columbus on kokku kasvanud Alabama osariigi Phenix Cityga ning moodustab koos Auburni ja Opelikaga Greater Columbuse statistilise ala. Columbus on Atlanta järel elanike arvult osariigi teine linn. 2013. aastal oli linnas 202 800 elanikku. 2000. aastal olid linna elanikest 50,5% valgenahalised, 44% mustanahalised ja 4,5% latiinod. Linn on asutatud aastal 1828. Linna suurim tööandja on USA maaväe sõjaväebaas Fort Benning, kus peetakse sõjaväe baastreeningut. Columbuse koduleht
Valentõn Nalõvaitšenko

Valentõn Nalõvaitšenko (ukraina keeles Валенти́н Олекса́ндрович Налива́йченко; sündinud 8. juunil 1966 Zaporižžjas) on Ukraina diplomaat, poliitik ja riigitegelane. 2014. aasta 24. veebruari määras Ülemraada ta Ukraina Julgeolekuteenistuse (SBU) juhiks. 450-liikmeline Ülemraada vabastas ta 248 poolthäälega ametist 18. juunil 2015. Valentõn Nalõvaitšenko alustas tööd Ukraina välisministeeriumis 1994. aastal. 2004. aastal sai temast välisministri asetäitja, 2005. aasta detsembris Ukraina erakorraline ja täievoliline saadik Valgevenes. 2006. aasta mai lõpus lahkus Nalõvaitšenko Ukraina Valgevene saadiku ametikohalt, et asuda tööle Ukraina Julgeolekuteenistuse (SBU) juhi esimese asetäitjana. 2006. aasta detsembris sai temast SBU juhi kohusetäitja, 2009. aasta märtsis kinnitati ta SBU juhiks. Ta töötas sellel ametikohal kuni 2010. aasta märtsini (vahetati välja pärast Viktor Juštšenko kaotust 2010. aasta Ukraina presidendivalimistel). 2012. aastal valiti ta Ülemraada liikmeks. 2012. aasta 12. detsembrist kuni 2014. aasta 24. veebruarini oli ta Ülemraada Välisasjade komitee esimehe asetäitja, Ukraina Ülemraada alalise esinduse liige Euroopa Julgeoleku- ja Koostööorganisatsiooni Parlamentaarses Assamblees. Nalõvaitšenko on lõpetanud Kiievi ülikooli kiitusega. Aastatel 1994 kuni 1997 töötas ta Ukraina saatkonna teise ja esimese sekretärina Soomes, Taanis ja Norras. Ta valdab inglise ja soome keelt. "Rada Appoints Nalyvaichenko As SBU Chairman". Ukrainian News. 6. märts 2009. Vaadatud 1. aprillil 2012.[alaline kõdulink] http://lenta.ru/news/2014/02/24/sbu/ "Rada appointed Nalyvaichenko with authority for the actions of the SBU". Lb.ua. Vaadatud 22. veebruar 2014. "Ukrainian Security Service Chief Fired" (inglise). Vabadusraadio. 18. juuni 2015. Vaadatud 18. juunil 2015. "Rada dismisses SBU chief Nalyvaichenko". UNIAN. 18. juuni 2015. Vaadatud 18. juunil 2015. "Ukraine replaces ambassador to Belarus". Ukrinform. 29. mai 2006. Vaadatud 1. aprillil 2012. Interfax-Ukraine (6. märts 2009). "Nalyvaichenko appointed chief of Ukrainian Security Service". Kyiv Post. Vaadatud 1. aprill 2012. Korduban, Pavel (22. märts 2009). "NEWS ANALYSIS: Nalyvaichenko becomes SBU chief after two years in legal limbo". The Ukrainian Weekly. Vaadatud 1. aprillil 2012. Klitschko’s UDAR approves party ticket, Interfax-Ukraine (1. august 2012) Список депутатів нової Верховної Ради, Ukrayinska Pravda (11. november 2012) Chairman of the Security Service of Ukraine, VALENTYN NALYVAICHENKO elulugu SBU kodulehel (inglise keeles) "Valentin Nalyvaichenko - People's Deputy of Ukraine". nalyvaichenko.org. Vaadatud 11. märts 2014.
Eesti tumedapealine lambatõug

Eesti tumedapealine lambatõug on varavalmiv, heade lihavormidega lihalambatõug, kellelt saadakse valget poolpeenvilla (keskmine peenus u 35 μm). Tumedapealiste lammaste pea ja jalad on kaetud tumedate ohevillakarvadega. Eesti tumedapealine lambatõug on üldiselt suurema kehamassi ja villatoodanguga kui eesti valgepealine lambatõug, kuid on viimasest mõnevõrra väiksema viljakuse ja jämedama villaga. Jäärad kaaluvad u 95 kg, uted 76 kg, villatoodang 3,7 kg ja viljakus ligikaudu 1,50 talle poeginud ute kohta. Eesti tumedapealise lambatõu lähtetõugudena on kasutatud kohalikke ebaühtlase villaga maalambaid ja nende ristandeid peenvilla- ja lihalambaid, keda kasvatati 19. sajandi teisel poolel ja 20. sajandi algul kuni esimese maailmasõjani. Põhiliseks parandajatõuks eesti tumedapealisele lambatõule oli 19. sajandi teisel poolel ja 20. sajandi alguses šropširi tõug. Tänapäeval on eesti tumedapealise lambatõu parandajateks tõugudeks suffolki ja oksfordauni lambatõug, kelle abil soovitakse parandada lihajõudlust ja lihakehade kvaliteeti, ning soome maalambatõug, kes on kasutusel viljakuse parandajana. Eesti maalammas Eesti valgepealine lambatõug Suffolki lambatõug Oksfordauni lambatõug Soome maalambatõug Eesti tumedapealine lambatõug Hõim, H. & Jaama, K. 1988. Eriloomakasvatus. Tallinn: Valgus. Hõim, H. & Jaama, K. Eriloomakasvatus. Tallinn: Valgus 1988.
Vessela Dolõna

Vessela Dolõna (ukraina Весела Долина) on mitme asustatud koha nimi. Vessela Dolõna – küla Ukrainas Odessa oblastis Tarutõne rajoonis Vessela Dolõna – küla Ukrainas Donetski oblastis Bahmuti rajoonis Vessela Dolõna – küla Ukrainas Poltava oblastis ...
Vessela Dolõna (Tarutõne rajoon)

Vessela Dolõna on küla Ukrainas Odessa oblastis Tarutõne rajoonis. Küla asutati 19. sajandi teisel kümnendil saksa immigrantide poolt. Küla asub 36 meetri kõrgusel merepinnast. Vessela Dolõna elanike arv on 1206 ja asustustihedus on keskmiselt 553 inimest ruutkilomeetri kohta. Vessela Dolõnas on sündinud Eestis tegutsenud vaimulikud Johannes von Törne ja Moritz Maximilian von Busch. Vessela Dolõna on 2014. aastal taasasutatud Ukraina Rahvuskaardi esimese ülema kindralleitnant Stepan Poltoraki sünnikoht. Haldushoone Kultuurimaja koos raamatukogu, apteegi ja arstipunktiga Ukraina Ülemraada koduleht, vaadatud 11.06.2014. Arnold Mammel: Klöstitz, das Bild der Heimat, 3. Auflage, 2000, ISBN 978-3935027014 Albert Kern (Hrsg.): Heimatbuch der Bessarabiendeutschen. Hilfskomitee der Evangelisch-Lutherischen Kirche aus Bessarabien, Hannover 1964. Klöstitz, 1815–2010 Die Entwicklung eines bessarabischen Dorfes, hrsg. von Winfried und Arnulf Baumann, Würzburg, 2011 Private Website zum Ort mit Auswanderungsrouten und genealogischen Daten Karte des Ortes und Umgebung (russische Beschriftung) Liste der gefallenen Ortsbewohner im Ersten und Zweiten Weltkrieg Heutige Fotos
Stepan Poltorak

Stepan Poltorak (ukraina keeles Степан Тимофійович Полторак; sündinud 11. veebruaril 1965 Vessela Dolõnas) on Ukraina sõjaväelane. Ukraina Rahvuskaardi taasasutamisel 2014. aasta Krimmi kriisi ajal sai temast Rahvuskaardi esimene ülem. Oli 2014. aasta 14. oktoobrist 2019. aasta 20. maini Ukraina kaitseminister. Armeekindral Poltorak oli alates 2014. aasta 19. märtsist Ukraina Rahvuskaardi ülema kohusetäitja, alates 15. aprillist oli ta Ukraina Rahvuskaardi ülem. 13. oktoobril 2014 esitas president Petro Porošenko Poltoraki kandidatuuri Ukraina Ülemraadale läbivaatamiseks Ukraina kaitseministri kohale kinnitamiseks. Stepan Poltorak astus teenistusse 1983. aastal. 2002. aastal sai temast Harkivis asuva Ukraina siseministeeriumi akadeemia ülem. Pedagoogikateaduste kandidaat, dotsent Stepan Poltorak kaitses kandidaadiväitekirja 2003. aastal. Bohdan Hmelnõtskõi ordeni kõik 3 järku (2006, 2016 ja 2018). 2007 – kindralleitnant 2014 – kindralpolkovnik 2015 – armeekindral "Рада утвердила Степана Полторака на посту министра обороны". Ukrajinska Pravda. 14. oktoober 2014. Vaadatud 14. oktoobril 2014. "Ukraine's New President Vows To Dissolve Parliament As PM, Other Key Officials Resign" (inglise). RFE/RL. 20.05.2019. Vaadatud 21.05.2019. Указ Президента України від 14 жовтня 2015 року № 581/2015 «Про присвоєння військових звань» Turchynov proposes parliament appoint Poltorak as National Guard commander, Interfax-Ukraine (19. märts 2014) "Arhiivikoopia". Originaali arhiivikoopia seisuga 7. aprill 2014. Vaadatud 11. juunil 2014.{{netiviide}}: CS1 hooldus: arhiivikoopia kasutusel pealkirjana (link) "Порошенко внес кандидатуру нового министра обороны". Ukrajinska Pravda. 13. oktoober 2014. Vaadatud 13. oktoobril 2014. Former head of the Kharkov Academy of Internal Troops became the commander of the National Guard, sq.com.ua (15.aprill 2014) Former head of the Kharkov Academy of Internal Troops became the commander of the National Guard, sq.com.ua (15. aprill 2014) УКАЗ ПРЕЗИДЕНТА УКРАЇНИ №678/2014, 23.08.2019. Про присвоєння спеціальних та військових звань. Tsitaat: 2. Присвоїти військове звання генерал-полковника: генерал-лейтенанту ПОЛТОРАКУ Степану Тимофійовичу - командувачу Національної гвардії України; УКАЗ ПРЕЗИДЕНТА УКРАЇНИ №581/2015. Про присвоєння військових звань, 14.10.2015. Biograafia Harkivi ametlikul kodulehel (ukraina ja vene keeles)
Pregnenoloon

Pregnenoloon on kõikide steroidhormoonide prekursor mida sünteesitakse kolesteroolist ning mis keemiliselt olemuselt kuulub prohormoonide ja steroidide hulka. Looduslik pregnenoloon osaleb mineralokortikoidide, glükokortikoidide, androgeenide ja östrogeenide steroidogeneesis. Pregnenoloon katalüüsitakse ensümaatiliselt mitokondrites ensüümi tsütokroom P450scc vahendusel kolesteroolist. Pregnenoloon on neuroaktiivne steroid, mille tegelikku toimet ja ülesandeid on käesoleval ajal vähe uuritud. Madudel on pregnenoloon, vastavalt soolistele eripäradele, progesterooni ja testosterooni prekursor. Inimestel on pregnenoloon kõikide steroidhormoonide prekursor ja see sünteesitakse peamiselt kolesteroolist. Loomkatsetes hiirte ja rottidega suureneb kanepitaimes (Cannabis sativa) leiduva tetrahüdrokannabinooli (THC) toimel pregnenolooni süntees ja see blokeerib kannabinoid retseptorid vähendades THC toimet. Uuringule toetudes viiakse läbi edasisi uuringuid kasutamaks sünteetilise pregnenolooni võimalikku manustamist inimestele THC mürgistuse ja kanepisõltuvuse võõrutusravis. kolesterool steroidhormoonid Monique Vallée, Sergio Vitiello, Luigi Bellocchio, Etienne Hébert-Chatelain, Stéphanie Monlezun, Elena Martin-Garcia, Fernando Kasanetz, Gemma L. Baillie, Francesca Panin, Adeline Cathala1, Valérie Roullot-Lacarrière, Sandy Fabre, Dow P. Hurst, Diane L. Lynch, Derek M. Shore, Véronique Deroche-Gamonet, Umberto Spampinato1, Jean-Michel Revest, Rafael Maldonado, Patricia H. Reggio, Ruth A. Ross, Giovanni Marsicano1, Pier Vincenzo Piazza,Pregnenolone Can Protect the Brain from Cannabis Intoxication. Lühikokkuvõte., Science, 3 jaanuar 2014: 343. köide, nr 6166, lk 94-98, DOI: 10.1126/science.1243985, veebiversioon (vaadatud 11.06.2014) (inglise keeles) Sissekanne ChemIDplus-is Selles artiklis on kasutatud ingliskeelset artiklit en:Pregnenolone seisuga 11.06.2014.
Jaan Metsaveer

Jaan Metsaveer (aastani 1938 Jaan Mangusson; 21. aprill 1933 Rõusa küla, Vändra vald, Pärnumaa – 13. veebruar 2024) oli eesti mehaanikateadlane. Ta sündis taluniku peres. Ta õppis Vändra Keskkoolis aastatel 1941–1952, lõpetas Tallinna Polütehnilise Instituudi laevaremondi teaduskonna laevaehituse ja -remondi erialal 1958; oli Eesti NSV Teaduste Akadeemia Küberneetika Instituudis aspirant 1967–1970, aastal 1970 kaitses ta tehnikakandidaadi väitekirja, aastal 1979 kaitses ta füüsika-matemaatikadoktori väitekirja. Tehnikateaduste kandidaat 1970; vanemteadur 1974; füüsika-matemaatikadoktor 1979 (tahke deformeeruva keha mehaanika alal, Moskva Riiklik Ülikool, kinnitus 1980); professor 1982. Ta töötas aastatel 1956–1958 Meretehases nr. 7 konstruktorina, aastal 1958 töötas ta Kalatööstusvalitsuse Tallinna laevatehases ja aastatel 1958–1962 Tehnilises Koolis nr. 1 laevaehituse ja tehnilise mehaanika õpetajana. Aastatel 1962–1967 töötas ta Tallinna Polütehnilise Instituudi ehitusmehaanika kateedris vanemõpetajana. Aastatel 1967–1982 töötas Eesti NSV Teaduste Akadeemia Küberneetika Instituudis: 1970–1972 programmeerimisbüroos vanemprogrammeerija ja grupijuhina, 1972–1982 mehaanika ja rakendusmatemaatika sektoris vanemteadurina. Aastatel 1980–1982 töötas ta Tallinna Polütehnilise Instituudi ehitusmehaanika kateedris professori kohusetäitjana, aastatel 1982–1992 ehitusmehaanika kateedris professorina ja sama kateedri juhatajana. Aastatel 1992–2002 töötas ta Tallinna Tehnikaülikooli mehaanikainstituudi deformeeruva keha mehaanika professori ja õppetooli juhatajana; lisaks oli ta samal ajavahemikul mehaanikainstituudi direktor. Aastast 2002 on ta samas emeriitprofessor ja erakorraline vanemteadur. Külalisteadur ja -professor Le Havre’i Ülikoolis 1995–1998. Tema teadustöö põhisuunad on õhukeseseinalised konstruktsioonid, konstruktsioonide ja vedelike koostöö, kajasignaalide tekkemehhanismi selgitamine ja nende infosisaldus ning lainelevi viskoelastses keskkonnas. Ta on avaldanud üle 80 teadustöö (sealhulgas 2 monograafiat), koostanud kõrgkoolide õppematerjale. Tema juhendamisel on kaitstud 2 kandidaadiväitekirja ja 1 magistritöö. Tallinna Tehnikaülikooli ehitusteaduskonna nõukogu liige; teaduskraadide kaitsmise erialanõukogu liige (TTÜ teoreetilise ja rakendusmehaanika doktorinõukogu esimees); TTÜ nõukogu liige; TTÜ nõukogu juures oleva arenduskomisjoni liige; mitme konverentsi programmikomitee liige ja esimees; parvlaeva Estonia huku põhjusi uurinud ühiskomisjoni ekspert ja liige 1994–1996; Ameerika Akustikaühingu liige, Eesti Mehaanika Rahvusliku Komitee liige. TTÜ tänukiri; TTÜ mälestusmedal Mente et manu (1993). Tudengipõlves purjetamine. Tallinna Tehnikaülikooli professorid läbi aegade. TTÜ kirjastus. Tallinn 2008. EE 2000, 14. ETBL 2005, 2. Tallinna Tehnikaülikooli professorid läbi aegade. Jaan Metsaveer Eesti Teadusinfosüsteemis
Haavatu märk

Haavatu märk (saksa keeles Verwundetenabzeichen) oli Saksamaa sõjaväeline autasu, mida anti haavatud Saksa sõduritele esimese ja teise maailmasõja ajal. Pärast 1943. aasta märtsi anti seda ka haavatud tsiviilisikutele. See oli kõige levinum Saksamaa autasu. Haavatu märgil oli kolm järku: must (3. järk) – anti ühel või kahel korral haavata saamisel; hõbedane (2. järk) – anti neljal või viiel korral haavata saamisel, ka jäseme, silma ja osalisel kuulmise kaotusel; kuldne (1. järk, võidi väljastada ka postuumselt) – anti viiel või enamal korral haavata saamise, täieliku nägemiskaotuse või tõsise ajukahjustuse korral. 1. juunil 1940 ütles Hitler oma kõnes, et iga hõbedase või kuldse märgi kandidaat saab automaatselt II klassi Raudristi, kui tal seda veel pole. 1944. aasta 20. juuli haavatu märk on haavatu märkidest ilmselt kõige haruldasem, sest seda anti ainult neile, kes said vigastada 20. juuli vandenõus.
Masvingo

Masvingo on linn Zimbabwes, Masvingo provintsi halduskeskus. Linna ametlik nimi oli 1982. aastani Fort Victoria.
Hermann Fegelein

SS-Gruppenführer Hans Georg Otto Hermann Fegelein (30. oktoober 1906 Ansbach – 29. aprill 1945 Berliin) oli Relva-SSi kindral Natsi-Saksamaal. Ta kuulus Adolf Hitleri siseringi ja ta oli Eva Brauni õemees. Ta lasti deserteerumise eest maha 28. aprillil 1945, kaks päeva enne Hitleri suitsiidi.
S&M

S&M võib tähistada: Sadomasohhismi S&M (Metallica), Metallica albumit
Tadžikistani jalgpallikoondis

Tadžikistani jalgpallikoondis (tadžiki тими миллии футболи Тоҷикистон) on Tadžikistani jalgpalliliidu esindusmeeskond, mis esindab Tadžikistani rahvusvahelistel jalgpallivõistlustel. Sõpruskohtumisel Eestiga 7. juunil 2014 kaotas Tadžikistan tulemusega 1:2 (0:0). Tadžikistani jalgpalliliit Info FIFA kodulehel
Paramus

Paramus on linn Ameerika Ühendriikides New Jersey osariigis Bergeni maakonnas. 2016 U.S. Gazetteer Files https://www.nj.gov/labor/lpa/census/2020/2020%20pl94%20Tables/2020_Mun/popARH%20MCD%20Cen20-Cen10.xlsx, vaadatud 22.01.2022. 2020 United States Census, vaadatud 1.01.2022. Linna koduleht